รีวิวซุปเปอร์มาร์เก็ตไฮโซ เมืองหางโจว ไม่ต้องพกเงินสด
รีวิวตลาดไฮโซ เหอหม่า เฟรช ที่ อาลีมอลล์ ซุปเปอร์มาร์เก็ตไฮโซสุดโมเดิร์นของเมืองหางโจว ประเทศจีน คนที่นี่สามารถช็อปปิ้งได้ง่ายๆ ไม่ต้องพกเงินสด ใช้จ่ายผ่านแอปพลิเคชั่น อาลีเพย์ แถมมีบริการส่งของให้ถึงบ้านภายใน 30 นาที,ไลฟ์สไตล์ไทยรัฐ, จะพาไปรีวิวตลาด เหอหม่า เฟรช ในอาลีมอลล์แห่งนี้กัน จะมีอะไรน่าสนใจบ้าง ตามมาดูทางนี้,การจับจ่ายสุดโมเดิร์น,เหอหม่า เฟรช ที่อาลีมอลล์ (Hema Fresh @Alimall) เป็นซุปเปอรืมาร์เก็ตรูปแบบใหม่ในเมืองหางโจว ประเทศจีน โดยมีการนำเทตโนโลยีต่างๆ มาใช้ในแทบทุกขั้นตอนของการจับจ่ายในตลาด เช่น การสั่งของผ่านแอปฯ การจ่ายเงินผ่านแอปฯ ไม่ต้องพกเงินสด การสแกนคิวอาร์โค้ดเพื่อดูรายละเอียดสินค้า การเช็กราคาสินค้าผ่านคิวอาร์โค้ด การบริการเดลิเวอรี่ ฯลฯ ทำให้ชาวหางโจวช็อปปิ้งได้อย่างง่ายดายผ่านปลายนิ้วสัมผัส และใช้ชีวิตได้อย่างสะดวกสบายมากขึ้นกว่าที่เคย,ช็อปปิ้งยุคใหม่ สมาร์ทไลฟ์กว่าเดิม,ระบบการช้อปปิ้งซื้อของที่ซุปเปอร์มาร์เก็ตแห่งนี้ ถือเป็นตัวอย่างของโมเดลการค้าปลีกยุคใหม่ (New Retail)  ที่อาลีบาบา กรุ๊ป ได้สร้างขึ้นมาตั้งแต่ปี พ.ศ. 2558 โดยเปลี่ยนรูปแบบให้เป็นดิจิทัลทั้งหมดให้ผู้คนใช้ชีวิตได้อย่างสมาร์ทไลฟ์ และทันสมัย,แถมยังสร้างประสบการณ์ใหม่แบบ 3-in-1 ให้กับคนที่มาจับจ่ายซื้อของ นั่นคือ มีการนำเทคโนโลยีมาเป็นใช้ทั้งในออนไลน์เดลิเวอรี่ การจับจ่าย และการบริโภคในร้าน ด้วยการใช้แค่สมาร์ทโฟนเครื่องเดียว นักช็อปสามารถมาเดินช็อปปิ้งในตลาดได้เอง หรือจะเลือกโทรศัพท์มาสั่งซื้ออาหารสดก็ได้ พอเลือกซื้อหรือสั่งซื้อเสร็จแล้ว ก็สามารถไปนั่งที่โต๊ะแล้วรับประทานในร้านได้เลย หรือจะใช้บริการส่งไปกลับบ้านก็อีกเหมือนกัน โหสะดวกไปอีก,บริการส่งของภายใน 30 นาที,สำหรับลูกค้าที่ใช้บริการให้ส่งของไปที่บ้าน สินค้าหรืออาหารที่สั่งซื้อนั้นจะจัดส่งถึงมือได้ภายใน 30 นาที สำหรับผู้ที่อาศัยอยู่ภายในรัศมี 3 กม. ด้วยการยกระดับเทคโนโลยีทั้งหมดทุกขั้นตอนการจับจ่าย ทำให้ลูกค้าสามารถเพลิดเพลินไปกับประสบการณ์การใช้ชีวิตสมาร์ทแบบนี้ได้ โดยการเชื่อมโยงออนไลน์และออฟไลน์เข้าด้วยกัน,ปัจจุบัน มีร้านเหอหม่ากว่า 50 แห่งในจีน โดยอยู่ในเมืองใหญ่ๆ เช่น หางโจว เซี่ยงไฮ้ หนิงโป ปักกิ่ง เสิ่นเจิ้น และกุ้ยหยาง โดยกว่า 30 ร้านในเซี่ยงไฮ้และปักกิ่งให้บริการเดลิเวอรี่ตลอด 24 ชั่วโมง,ผัก-ผลไม้ ต้องสดจริงจัง,อาหารสดของที่นี่ไม่ว่าจะเป็ฯ ผัก ผลไม้ อาหารทะเล ฯลฯ เขาการันตีเรื่องคุณภาพและความสดใหม่ คือจะบอกว่ามันสดมากถึงมากที่สุด ด้วยการใช้โปรแกรม เดลี่เฟรช ของเหอหม่า จะเน้นความสดใหม่ ป้ายบนสินค้าจะระบุว่าเป็นสินค้าของวันไหน และเมื่อสิ้นสุดวัน สินค้าเหล่านี้จะถูกถอดออกจากชั้นวางสินค้าทันที แล้วนำสินค้าสดใหม่ในเช้าวันถัดไปมาวางแทน,สั่งผิดเหรอ? เอามาคืนได้ไร้กังวล,ตลาดแห่งนี้ยังมีบริการ คืนได้ไร้กังวล (worry-free return) ลูกค้าสามารถนำสินค้าจำพวกอาหารมาคืนได้ก่อนวันหมดอายุ โดยสามารถคืนสินค้าผ่านแอพเหอหม่า โดยไม่จำเป็นต้องมาที่ร้านด้วยตนเอง แต่จะมีพนักงานรับส่งสินค้าเป็นผู้ไปรับสินค้าคืน,โอ้โหมีบริการระดับเทพในทุกขั้นตอนขนาดนี้ ถ้าไม่เรียกว่าสมาร์ทไลฟ์ ก็ไม่รู้จะเรียกว่าอะไรแล้ว.
รีวิวตลาดไฮโซ เหอหม่า เฟรช ที่อาลีมอลล์ ซุปเปอร์มาร์เก็ตไฮโซเมืองหางโจว ช็อปปิ้งได้ง่ายๆ ไม่ต้องพกเงินสด ใช้จ่ายผ่านแอปพลิเคชั่น อาลีเพย์ แถมมีบริการส่งของให้ถึงบ้านภายใน 30 นาที
ตลาดไฮโซ,จ่ายเงิน,แอปพลิเคชั่น,หางโจว,อาลีบาบา